## Zakon o blagdanima, spomendanima i neradnim danima u Republici Hrvatskoj (pročišćeni tekst)

### NN 136/2002 (21.11.2002.), Zakon o blagdanima, spomendanima i neradnim danima u Republici Hrvatskoj (pročišćeni tekst)

# ODBOR ZA ZAKONODAVSTVO HRVATSKOGA SABORA

2194

Na
temelju članka 59. Poslovnika Hrvatskoga sabora, Odbor za zakonodavstvo
Hrvatskoga sabora na 89. sjednici održanoj 14. studenoga 2002. godine, utvrdio
je pročišćeni tekst Zakona o blag­danima, spomendanima i neradnim danima u
Republici Hr­vat­­skoj.

Pročišćeni tekst Zakona o blagdanima, spomendanima i
ne­rad­nim danima u Republici Hrvatskoj obuhvaća Zakon o blag­danima,
spomendanu i neradnim danima u Republici Hrvatskoj (»Na­rodne novine«, br.
33/96.) te njegove izmjene i dopune objav­ljene u »Narodnim novinama«, br.
96/01. i 13/02. u kojima je naznačeno vrijeme njihova stupanja na snagu.

Klasa: 960-01/02-01/01
Zagreb, 15. studenoga 2002.

Predsjednik
Odbora za zakonodavstvo
Hrvatskoga sabora
**Josip** **Leko****, dipl****. iur****.,** v. r.

## ZAKON

### O BLAGDANIMA, SPOMENDANIMA I NERADNIM DANIMA U REPUBLICI HRVATSKOJ (pročišćeni tekst)

Članak
1.

Blagdani
u Republici Hrvatskoj su:

– 1. siječnja                   –   Nova godina

– 6. siječnja                   –   Bogojavljanje ili Sveta tri kralja

– Uskrsni ponedjeljak    –
drugi dan Uskrsa

– Tijelovo

– 1. svibnja                    –   Praznik rada

– 22. lipnja                    –   Dan antifašističke borbe

– 25. lipnja                    –   Dan državnosti

– 5. kolovoza                –   Dan
pobjede i domovinske

                                          zahvalnosti

– 15. kolovoza              –   Velika Gospa

– 8. listopada                 –   Dan neovisnosti

– 1. studenoga               –   Svi sveti

– 25. i 26. prosinca        –   božićni blagdani

U dane
blagdana u Republici Hrvatskoj ne radi se.

Članak
2.

Spomendani
u Republici Hrvatskoj su nedjelja najbliža 15. svibnju – danu spomena na
hrvatske žrtve u borbi za slobodu i nezavisnost, te 30. svibnja – Dan
Hrvatskoga sabora.

Nedjelja
najbliža 15. svibnju – dan spomena na hrvatske žrtve u borbi za slobodu i
nezavisnost obilježava se primjereno i dostojanstveno odavanjem počasti
hrvatskim žrtvama za slobodu i državnu nezavisnost.

Dan
Hrvatskoga sabora, kao dan spomena na konstituiranje prvoga slobodno izabranoga
višestranačkog Sabora 30. svibnja 1990. i na povijesnu ulogu Hrvatskoga sabora
u očuvanju hrvat­ske državnosti tijekom mnogih stoljeća obilježava se
primjereno i dostojanstveno na svečanoj sjednici Hrvatskoga sabora.

Članak
3.

Građani
Republike Hrvatske koji Božić slave na dan 7. siječnja u taj dan, islamske vjeroispovijedi
u dane Ramazanskog bajrama i Kurban bajrama, te židovske vjeroispovijedi u dane
Roš Hašane i Jom Kipura imaju pravo ne raditi.

Članak
4.

Ako je
jedan od dana iz članka 1. i 3. ovoga Zakona nedjelja, blagdan, odnosno neradni
dan, ne prenosi se u idući dan.

Članak
5.

Zaposlenici
u dane iz članka 1. i 3. ovoga Zakona imaju pravo na naknadu plaće.

Članak
6.

Vlada
Republike Hrvatske može odrediti koja su državna i druga javna tijela te druge
pravne i fizičke osobe dužne raditi u dane blagdana u Republici Hrvatskoj.

Članak
7.

Danom stupanja na snagu Zakona o blagdanima, spomendanu i neradnim danima u Republici Hrvatskoj (»Narodne novine«, br. 33/96.) prestaje važiti Zakon o blagdanima i neradnim danima u Republici Hrvatskoj (»Narodne novine«, br. 14/91.).

Pročišćeni tekst, NN 136/2002-2194